作者:王維
標題:故太子太師徐公輓歌四首
內容:功德冠群英，彌綸有大名。軒皇用風後，傅說是星精。就第優遺老，來朝詔不名。留侯常闢穀，何苦不長生。謀猷為相國，翊戴奉宸輿。劍履升前殿，貂蟬託後車。齊侯疏土宇，漢室賴圖書。僻處留田宅，仍才十頃餘。舊裡趨庭日，新年置酒辰。聞詩鸞渚客，獻賦鳳樓人。北首辭明主，東堂哭大臣。猶思禦朱輅，不惜汙車茵。久踐中臺座，終登上將壇。誰言斷車騎，空憶盛衣冠。風日鹹陽慘，笳簫渭水寒。無人當便闕，應罷太師官。